
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 166 

29 Αυγούστου 2012 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 100 
Τροποποίηση διατάξεων του π.δ. 141/1991 «Αρμοδιότη¬ 
τες οργάνων και υπηρεσιακές ενέργειες του προ¬ 
σωπικού του Υπουργείου Δημόσιας Τάξης και θέμα¬ 
τα οργάνωσης Υπηρεσιών» (Α' 58). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 11 παρ. 1 περιπτ. α' και θ' του ν. 1481/1984 
«Οργανισμός Υπουργείου Δημόσιας Τάξης» (Α' 152), 
όπως το άρθρο αυτό αντικαταστάθηκε με το άρθρο 1 
παρ. 1 του ν. 1590/1986 (Α' 49). 

2. Το άρθρο 28 παρ. 1 του ν. 2800/2000 «Αναδιάρθρω¬ 
ση Υπηρεσιών Υπουργείου Δημόσιας Τάξης, σύσταση 
Αρχηγείου Ελληνικής Αστυνομίας και άλλες διατάξεις» 
(Α' 41). 

3. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ. 63/2005 (Α' 98). 

4. Το π.δ.184/2009 «Σύσταση Υπουργείου Προστασί¬ 
ας του Πολίτη και καθορισμός αρμοδιοτήτων του» (Α' 
213). 

5. Το π.δ.85/2012 «Ιδρυση και μετονομασία Υπουρ¬ 
γείων, μεταφορά και κατάργηση Υπηρεσιών» (Α'141), 
όπως τροποποιήθηκε με τα π.δ.88/2012 (Α' 143), 94/2012 
(Α' 149) και 98/2012 (Α' 160). 

6. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού. 

7. Την υπ’ αριθμ. 132/2012 Γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης και Προστασίας του Πολίτη, αποφα¬ 
σίζουμε: 

Άρθρο 1 

Η παράγραφος 2 του άρθρου 68 του π.δ. 141/1991, 
όπως το άρθρο αυτό αντικαταστάθηκε με το άρθρο 1 
του π.δ. 309/2001 (Α' 209), το άρθρο 1 του π.δ. 52/2008 
(Α' 83) και το άρθρο 1 του π.δ. 16/2010 (Α' 35), αντικα¬ 
θίσταται ως εξής: 

«2. Η διάθεση προσωπικού για τη φρούρηση ευπαθών 
στόχων, είτε αυτεπαγγέλτως από την Υπηρεσία, είτε 
κατόπιν αιτήματος των ενδιαφερομένων, καθώς και ο 
προσδιορισμός του είδους αυτής, καθορίζεται με από¬ 


φαση του Αρχηγού της Ελληνικής Αστυνομίας, ύστερα 
από γνωμοδότηση της επιτροπής της παραγράφου 6 
του άρθρου 70, μετά από συνεκτίμηση των αντικειμε¬ 
νικών κριτηρίων της παρ. 4 του άρθρου 70 του παρό¬ 
ντος. Με την ίδια απόφαση καθορίζεται ο αριθμός των 
φρουρών και η υπηρεσία από την οποία διατίθεται το 
προσωπικό για προστατευτική φύλαξη. Δεν απαιτείται η 
έκδοση της ως άνω απόφασης για τις περιπτώσεις της 
παραγράφου 9 του άρθρου 70. Η διάθεση των άλλων 
φρουρών καθορίζεται από τον διοικητή της καθ’ ύλην 
και κατά τόπον αρμόδιας Υπηρεσίας, ενώ η σύνθεση 
της κάθε φρουράς είναι ανάλογη προς τον αριθμό των 
σκοπιών και της σπουδαιότητας της αποστολής της». 

Άρθρο 2 

1. Η παράγραφος 4 του άρθρου 70 του π.δ. 141/1991 
αντικαθίσταται ως ακολούθως: 

«4. Κριτήρια για τον καθορισμό του είδους της προ¬ 
στατευτικής φύλαξης των ευπαθών στόχων είναι: 
α. Η ιδιότητα του στόχου, 
β. Ο βαθμός επικινδυνότητας. 
γ. Οι υπάρχουσες πληροφορίες περί απειλής και ιδίως 
περί εγκληματικής ενέργειας σε βάρος του στόχου. 
Οι πηγές της πληροφορίας και οι πληροφορίες αξι¬ 
ολογούνται με βάση τους κωδικούς αξιολόγησης που 
προβλέπονται για την ΕυωροΙ (άρθρο 12 της Απόφασης 
2009/936/ΔΕΥ του Συμβουλίου της 30-11-2009 ,1 325/11- 
12-2009). 

δ. Η προέλευση της απειλής και η σχέση της με την 
παρούσα ή προγενέστερη ιδιότητα και υπηρεσιακή λει¬ 
τουργία του στόχου. 

ε. Το είδος της απειλής και ιδίως το εάν αυτή στρέ¬ 
φεται κατά της ζωής, της σωματικής ακεραιότητας, της 
προσωπικής ελευθερίας ή της περιουσίας του ευπαθούς 
στόχου. 

στ. Οι επιπτώσεις της απειλής στην κοινωνική, οικο¬ 
νομική και πολιτική ζωή της χώρας. 

ζ. Τυχόν προγενέστερες απειλές ή έκνομες ενέργειες 
που έχουν εκδηλωθεί σε βάρος του στόχου ή άλλων προ¬ 
σώπων με την ίδια υπηρεσιακή λειτουργία και οι οποίες 
συνδέονται αιτιωδώς με την παρούσα ή προγενέστερη 
υπηρεσιακή λειτουργία ή τα υπηρεσιακά καθήκοντα ή την 
εν γένει δημόσια δραστηριότητα του στόχου. 

η. Η χώρα προέλευσης, προκειμένου περί αλλοδαπού 
στόχου. 

θ. Οι επικρατούσες διεθνείς και εσωτερικές συνθήκες, 
κρίσεις και γεγονότα και 

ι. Οι διακρατικές σχέσεις». 

2. Στο άρθρο 70 του π.δ. 141/1991, όπως αντικαταστά- 
θηκε με το άρθρο 2 του π.δ. 309/2001 και τροποποιήθηκε 
με τα άρθρα 2 και 5 του π.δ. 52/2008 και τα άρθρα 2 
και 4 του π.δ. 16/2010, προστίθενται παράγραφοι 6 και 
7 ως εξής: 

«6. Στις έδρες των Γενικών Αστυνομικών Διευθύνσε¬ 
ων συνιστάται επιτροπή, χωρίς πρόσθετη αμοιβή των 
μελών της, η οποία συνεδριάζει αφενός μεν για την 
εξέταση κάθε περίπτωσης λήψης μέτρων προστασίας 
ευπαθούς στόχου, αφετέρου δε ανά εξάμηνο για την 
επανεξέταση της αναγκαιότητας διατήρησης, ενίσχυσης 
ή μείωσης των μέτρων προστασίας ευπαθών στόχων 
που έχουν ληφθεί. Ειδικώς τα μέτρα προστασίας ιδι¬ 
ωτών επανεξετάζονται ανά τρίμηνο. Η επιτροπή αυτή 
συγκροτείται για χρονικό διάστημα ενός έτους για μεν 
τη Γενική Αστυνομική Διεύθυνση Αττικής με απόφαση 
του Αρχηγού Ελληνικής Αστυνομίας, για δε τη Γενική 
Αστυνομική Διεύθυνση Θεσσαλονίκης και τις Γενικές 
Αστυνομικές Διευθύνσεις Περιφέρειας με απόφαση 
του οικείου Γενικού Αστυνομικού Διευθυντή. Με την 
απόφαση συγκρότησης ορίζονται κατά περίπτωση τα 
τακτικά και αναπληρωματικά μέλη της επιτροπής, ενώ 
ως πρόεδρος ορίζεται ο ανώτερος ή αρχαιότερος των 
αξιωματικών που συμμετέχουν σε αυτή. Ως αναπληρω¬ 
τής του προέδρου της επιτροπής ορίζεται ο ανώτερος 
ή ο αρχαιότερος από τους λοιπούς αξιωματικούς που 
συμμετέχουν σ’ αυτή. 

α. Στη Γενική Αστυνομική Διεύθυνση Αττικής, από 
πέντε (5) αξιωματικούς που ανά ένας προέρχεται από 
το Επιτελείο της, τη Διεύθυνση Αντιμετώπισης Ειδικών 
Εγκλημάτων Βίας, τη Γ ενική Διεύθυνση Ασφάλειας Επι¬ 
σήμων, τη Διεύθυνση Ασφάλειας Αττικής και την κατά 
τόπο αρμόδια Διεύθυνση Αστυνομίας. 

β. Στη Γενική Αστυνομική Διεύθυνση Θεσσαλονίκης, 
από τέσσερις (4) αξιωματικούς που ανά ένας προέρχε¬ 
ται από το Επιτελείο της, τη Διεύθυνση Αστυνομίας, τη 
Διεύθυνση Ασφάλειας και την Υποδιεύθυνση Αντιμετώ¬ 
πισης Ειδικών Εγκλημάτων Βίας Βορείου Ελλάδος. 

γ. Στις Γ ενικές Αστυνομικές Διευθύνσεις Περιφέρειας, 
από τρεις (3) αξιωματικούς που ανά ένας προέρχεται 
από το Επιτελείο της οικείας Αστυνομικής Διεύθυνσης 
και το κατά τόπο αρμόδιο Αστυνομικό Τμήμα και Υπη¬ 
ρεσία Ασφαλείας. 

7. Η επιτροπή συγκεντρώνει, ταξινομεί και εξετάζει 
τα υποβαλλόμενα αιτήματα και ακολούθως καταρτίζει 
έκθεση εκτίμησης κινδύνου, για καθένα από αυτά, συνε- 
κτιμώντας τα κριτήρια της παραγράφου 4 του παρόντος 
και τεκμηριώνοντας τη γνωμοδότησή της με βάση τα 
κριτήρια αυτά. Οι εκθέσεις αυτές υποβάλλονται στον 
οικείο Γενικό Αστυνομικό Διευθυντή και στη συνέχεια, 
μέσω της Διεύθυνσης Κρατικής Ασφάλειας του Αρχη¬ 
γείου Ελληνικής Αστυνομίας, στον Αρχηγό της Ελλη¬ 
νικής Αστυνομίας για τη λήψη σχετικής απόφασης. Η 
απόφαση του Αρχηγού θεμελιώνεται στη συνεκτίμηση 
των κριτηρίων της παραγράφου 4 και της έκθεσης της 
επιτροπής. Σε κατεπείγουσες περιπτώσεις, τα μέτρα 
προστασίας στόχων διατάσσονται άμεσα από τον Αρ¬ 
χηγό Ελληνικής Αστυνομίας και στη συνέχεια ακολου¬ 
θείται η σχετική διαδικασία». 


Άρθρο 3 

1. Η παράγραφος 9 του άρθρου 70 του π.δ. 141/1991, 
όπως προστέθηκε με την παράγραφο 1 του άρθρου 2 
του π.δ. 52/2008 και τροποποιήθηκε με το άρθρο 2 του 
π.δ. 16/2010, αντικαθίσταται ως εξής: 

«9. Υποχρεωτικά φρουρούνται οι κατοικίες του Προ¬ 
έδρου της Δημοκρατίας και του Πρωθυπουργού, επί 
24ώρου βάσεως, από την Υπηρεσία Ασφάλειας Προέ¬ 
δρου Δημοκρατίας και την Υπηρεσία Προστασίας Επισή¬ 
μων, αντίστοιχα, καθώς και οι κατοικίες του Προέδρου 
και του Εισαγγελέα του Αρείου Πάγου, του Προέδρου 
του Συμβουλίου της Επικράτειας και του Προέδρου του 
Ελεγκτικού Συνεδρίου». 

2. Μετά την παράγραφο 9 του άρθρου 70 του 
π.δ. 141/1991 προστίθεται παράγραφος 9Α ως εξής: 

«9Α. Εφόσον συντρέχουν ειδικοί λόγοι ασφαλείας, οι 
οποίοι αξιολογούνται κατά τα οριζόμενα στην παρά¬ 
γραφο 2 του άρθρου 68, δύνανται να φρουρούνται, επί 
24ώρου βάσεως ή ορισμένες ώρες του 24ώρου: 

α) Οι κατοικίες των Αρχηγών των κομμάτων που εκ¬ 
προσωπούνται στη Βουλή, από αστυνομικούς της προ¬ 
σωπικής τους ασφάλειας. 

β) Οι κατοικίες των Αντιπροέδρων της Κυβέρνησης 
και των Υπουργών, λαμβανομένων υπόψη των αρμοδι¬ 
οτήτων του Υπουργείου του οποίου προ'ί'στανται, κα¬ 
θώς και τυχόν ζητημάτων που εμπίπτουν στις εν λόγω 
αρμοδιότητες και απασχολούν την επικαιρότητα, εκ 
των οποίων προκύπτει κίνδυνος ή απειλή εκδήλωσης 
εγκληματικής σε βάρος τους ενέργειας που δικαιολογεί 
τη φρούρηση. 

γ) Οι κατοικίες των πρώην Προέδρων Δημοκρατίας, 
των πρώην Πρωθυπουργών, των αναπληρωτών Υπουρ¬ 
γών και των Υφυπουργών. 

δ) Τα κεντρικά κτίρια στέγασης των Υπουργείων. 

ε) Τα μη κεντρικά κτίρια των Υπουργείων, καθώς και 
τα κτίρια εποπτευομένων από αυτά οργανισμών, σε 
όλως εξαιρετικές περιπτώσεις. 

στ) Τα κεντρικά Γ ραφεία των κομμάτων που εκπροσω¬ 
πούνται στη Βουλή των Ελλήνων και τα κτίρια στέγασης 
των διπλωματικών αποστολών. 

ζ) Οι νομίμως λειτουργούντες τηλεοπτικοί σταθμοί 
εθνικής εμβέλειας, για τους οποίους διατίθενται μέχρι 
τρεις (3) αστυνομικοί, καθώς και οι πανελλαδικής κυ¬ 
κλοφορίας εφημερίδες, για τις οποίες διατίθεται ένας 
(1) αστυνομικός.». 

Άρθρο 4 

Η παράγραφος 3 του άρθρου 156 του π.δ. 141/1991, 
όπως το άρθρο αυτό αντικαταστάθηκε με το άρθρο 
4 του π.δ. 309/2001, το άρθρο 4 του π.δ. 52/2008 και 
το άρθρο 3 παρ. 2 του π.δ. 16/2010, αντικαθίσταται ως 
εξής: 

«3. Στα πρόσωπα της προηγούμενης παραγράφου η 
συνοδεία ασφαλείας παρέχεται με απόφαση του Αρ¬ 
χηγού της Ελληνικής Αστυνομίας, ύστερα από γνώμη 
της Επιτροπής της παραγράφου 6 του άρθρου 70, η 
οποία καταρτίζει έκθεση εκτίμησης κινδύνου, σύμφωνα 
με την παράγραφο 7 του ίδιου άρθρου. Με την ίδια 
απόφαση καθορίζεται η υπηρεσία που διαθέτει τη συ¬ 
νοδεία ασφαλείας, ο αριθμός των διατιθέμενων, κατά 
περίπτωση, αστυνομικών και των τυχόν συνοδευτικών 
οχημάτων ή άλλων μέσων. Δεν επιτρέπεται η διάθεση 
συνοδευτικών οχημάτων σε ιδιώτες». 

Άρθρο 5 

1. Οι περιπτώσεις α', β', γ', ε' και η' της παραγράφου 
6 του άρθρου 156 του π.δ. 141/1991, όπως το άρθρο αυτό 
αντικαταστάθηκε με το άρθρο 4 του π.δ. 309/2001 και το 
άρθρο 4 του π.δ. 52/2008, αντικαθίστανται ως εξής: 

«α. Για την ασφάλεια του Αρχηγού της Αξιωματικής 
Αντιπολίτευσης διατίθενται μέχρι τριάντα (30) αστυ¬ 
νομικοί, τρία (3) συνοδευτικά αυτοκίνητα και δύο (2) 
μοτοσικλέτες. Οι ανωτέρω αστυνομικοί αναλαμβάνουν 
και τη φρούρηση της κατοικίας και του γραφείου του. 

β. Για την ασφάλεια των λοιπών αρχηγών πολιτικών 
κομμάτων που εκπροσωπούνται στη Βουλή διατίθενται 
μέχρι δεκαπέντε (15) αστυνομικοί, δύο (2) συνοδευτικά 
αυτοκίνητα και μία (1) μοτοσικλέτα. Οι ανωτέρω αστυ¬ 
νομικοί αναλαμβάνουν και τη φρούρηση των κατοικιών 
τους. 

γ. Για την ασφάλεια των Αντιπροέδρων της Κυβέρ¬ 
νησης και των Υπουργών διατίθενται μέχρι πέντε (5) 
αστυνομικοί, ένα (1) συνοδευτικό αυτοκίνητο και μία 

(1) μοτοσικλέτα. Για την ασφάλεια των αναπληρωτών 
Υπουργών διατίθενται μέχρι τέσσερις (4) αστυνομικοί 
και ένα (1) συνοδευτικό όχημα και για την ασφάλεια 
των Υφυπουργών μέχρι τρεις (3) αστυνομικοί, χωρίς 
συνοδευτικό όχημα. Κατ’ εξαίρεση, για την ασφάλεια 
Υφυπουργού Δημόσιας Τάξης και Προστασίας του Πο¬ 
λίτη διατίθενται τέσσερις (4) αστυνομικοί και ένα (1) 
συνοδευτικό όχημα. 

ε. Για την ασφάλεια πρώην Υπουργών, Αναπληρωτών 
Υπουργών ή Υφυπουργών που έχουν τη βουλευτική ιδι¬ 
ότητα διατίθενται μέχρι δύο (2) αστυνομικοί για χρονικό 
διάστημα δύο (2) μηνών από τη λήξη της υπουργικής 
τους θητείας. Μετά την παρέλευση του χρόνου αυτού 
συνοδεία ασφαλείας δύναται να παρέχεται εφόσον 
συντρέχουν ειδικοί λόγοι ασφαλείας, σύμφωνα με την 
παράγραφο 3. Κατ’ εξαίρεση, διατίθενται μέχρι δύο 

(2) αστυνομικοί και ένα συνοδευτικό όχημα σε πρώην 
Υπουργούς Δημόσιας Τάξης και Προστασίας του Πολίτη, 
για όσο χρονικό διάστημα διατηρούν τη βουλευτική 
ιδιότητα και μέχρι ένα έτος μετά τη λήξη της ιδιότητας 
αυτής άλλως για χρονικό διάστημα ενός έτους από τη 
λήξη της υπουργικής τους θητείας. 

η. Στα γραφεία του κυβερνώντος κόμματος, για προ¬ 
σωπική ασφάλεια στελεχών του, διατίθενται μέχρι δέκα 
(10) αστυνομικοί και στα γραφεία του κόμματος της 
αξιωματικής αντιπολίτευσης, για τον ίδιο σκοπό, δι¬ 
ατίθενται μέχρι έξι (6) αστυνομικοί. Στα γραφεία των 
λοιπών κομμάτων, για την ασφάλεια των στελεχών τους, 
δεν διατίθενται αστυνομικοί». 

2. Στην περίπτωση β' της παραγράφου 10 του άρθρου 
156 του π.δ. 141/1991 προστίθεται εδάφιο δεύτερο ως 
ακολούθως: 

«Αν διαπιστωθεί ότι το ως άνω αστυνομικό προσω¬ 
πικό εκτελεί καθήκοντα που δεν ανάγονται στην απο¬ 
στολή του κατόπιν αιτήματος του προστατευομένου 
προσώπου, αντικαθίσταται άμεσα ο αστυνομικός και η 
επιτροπή του άρθρου 70 παρ. 6 συνέρχεται σε εύλογο 
χρονικό διάστημα για να επανεξετάσει άμεσα την ανά¬ 


γκη διατήρησης ή μη, ολικώς ή μερικώς της συνοδείας 
ασφαλείας. Για τον αστυνομικό που εκτελεί τα καθή¬ 
κοντα αυτά κινείται η πειθαρχική διαδικασία σύμφωνα 
με τις κείμενες διατάξεις». 

Άρθρο 6 

Μεταβατικές διατάξεις 

1. Ο αριθμός των αστυνομικών που έχουν διατεθεί 
για την ασφάλεια πολιτικών προσώπων και γραφείων 
πολιτικών κομμάτων με βάση τις προϊσχύσασες δια¬ 
τάξεις περιορίζεται στο ανώτατο προβλεπόμενο όριο, 
που καθορίζεται στην παρ. 6 του άρθρου 156, όπως 
τροποποιείται από το άρθρο 5 του παρόντος. 

2. Οι αποφάσεις που εκδόθηκαν πριν από τη δημοσίευ¬ 
ση του παρόντος προεδρικού διατάγματος για προστα¬ 
τευτική φύλαξη στόχων που εμπίπτουν στις διατάξεις 
της παραγράφου 9Α του άρθρου 70 όπως προστίθεται 
με το παρόν, καθώς και για την προστασία βουλευτών, 
ευρωβουλευτών και περιφερειαρχών παύουν να ισχύουν 
μετά την παρέλευση αποκλειστικής προθεσμίας είκοσι 
(20) ημερών από τη δημοσίευση του παρόντος, εφόσον 
οι ενδιαφερόμενοι δεν υποβάλουν εντός της προθε¬ 
σμίας αυτής σχετικό αίτημα προστατευτικής φύλαξης 
στις αρμόδιες αστυνομικές υπηρεσίες. Αν υποβληθεί 
αίτημα προστατευτικής φύλαξης, τα προστατευτικά μέ¬ 
τρα φύλαξης διατηρούνται έως την έκδοση απόφασης 
επί του αιτήματος τους βάσει των νέων αντικειμενικών 
κριτηρίων. 

Άρθρο 7 

Καταργούμενες Διατάξεις 

Από την έναρξη ισχύος του παρόντος διατάγματος 
καταργούνταί: 

α) η περίπτωση δ' της παραγράφου 1 του άρθρου 156 
του π.δ. 141/1991, όπως το άρθρο αυτό αντικαταστάθηκε με 
το άρθρο 4 του π.δ. 309/2001, το άρθρο 4 του π.δ. 52/2008 
και το άρθρο 1 παρ. 2 του π.δ. 84/2011 (Α' 206). 

β) οι περιπτώσεις στ' και ιβ' της παραγράφου 6 του 
άρθρου 156 του π.δ. 141/1991, όπως το άρθρο αυτό αντι- 
καταστάθηκε με το άρθρο 4 του π.δ. 309/2001, το 
άρθρο 4 του π.δ. 52/2008 και το άρθρο 1 παρ. 3 του 
π.δ. 84/2011. 

Άρθρο 8 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης και Προστασίας του 
Πολίτη αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Αυγούστου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΝΙΚΟΣ ΔΕΝΔΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΙ^Ο 


Ηλεκτρονική Διεύθυνση: ήίίρ;//νννννν.β1.9Γ - β-π)3ΪΙ: ννβόπΐ33ΐβι·.β1@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 























































































